বঙ্গবন্ধু শেখ মুজিব মেডিক্যাল বিশ্ববিদ্যালয়
বঙ্গবন্ধু শেখ মুজিব মেডিক্যাল বিশ্ববিদ্যালয় বা পূর্ববর্তী পিজি হাসপাতাল। এটি একটি স্বায়ত্তশাসিত সরকারি বিশ্ববিদ্যালয়। বাংলাদেশের স্বাস্থ্য সেবায় প্রধান স্নাতক ও স্নাতকোত্তর শিক্ষা,গবেষণা ও চিকিৎসা সেবা প্রদানকারী প্রতিষ্ঠান। এটি মুলত ১৯৬৫ সালে ডিসেম্বর মাসে ইনস্টিটিউট অফ পোস্টগ্রাজুয়েট মেডিকেল রিসার্চ (আইপিজিএমআর) নামে প্রতিষ্ঠিত হয়েছিল পরবর্তীতে ১৯৯৮ সালে সরকার দেশে উচ্চ চিকিৎসা-শিক্ষা,সেবা-শিক্ষা ও গবেষণার সুবিধা সম্প্রসারণের জন্য আইপিজিএমআর-কে একটি মেডিকেল বিশ্ববিদ্যালয়ে রূপান্তরিত করে। এটি বর্তমানে স্নাতক, স্নাতকোত্তরসহ,বিভিন্ন ডিপ্লোমা ডিগ্রি প্রদান করে। এই প্রোগ্রামগুলি নার্সিং স্নাতক ও স্নাতকোত্তর, জনস্বাস্থ্য স্নাতকোত্তর, এমডি, এমএস,এবং বিভিন্ন ডিপ্লোমা ডিগ্রী। বাংলাদেশে বিশ্ববিদ্যালয় পর্যায়ে প্রথম স্নাতক ও স্নাতকোত্তর নার্সিং অনুষদ চালু করে এবং NIANER-এর মতো নার্সিং উচ্চ শিক্ষা প্রতিষ্ঠানের সাথে সংযুক্তি রয়েছে। এটি স্নাতক মেডিকেল (এমবিবিএস) বা ডেন্টাল (বিডিএস) ডিগ্রি প্রদান করে না। চিকিৎসা ও সেবার জন্য এটিতে ৭৫০ শয্যা বিশিষ্ট হাসপাতাল রয়েছে।